CELEX: 32022R0631
Language: fi
Date: 2022-04-13 00:00:00
Title: Komission täytäntöönpanoasetus (EU) 2022/631, annettu 13 päivänä huhtikuuta 2022, täytäntöönpanoasetuksessa (EU) 2021/637 säädettyjen teknisten täytäntöönpanostandardien muuttamisesta kaupankäyntivarastoon kuulumattomiin positioihin kohdistuvan korkoriskin julkistamisen osalta (ETA:n kannalta merkityksellinen teksti)

19.4.2022   
               
               
                  FI
               
               
                  Euroopan unionin virallinen lehti
               
               
                  L 117/3
               
            
         KOMISSION TÄYTÄNTÖÖNPANOASETUS (EU) 2022/631,
         annettu 13 päivänä huhtikuuta 2022,
         täytäntöönpanoasetuksessa (EU) 2021/637 säädettyjen teknisten täytäntöönpanostandardien muuttamisesta kaupankäyntivarastoon kuulumattomiin positioihin kohdistuvan korkoriskin julkistamisen osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon luottolaitosten ja sijoituspalveluyritysten vakavaraisuusvaatimuksista ja asetuksen (EU) N:o 648/2012 muuttamisesta 26 päivänä kesäkuuta 2013 annetun Euroopan parlamentin ja neuvoston asetuksen (EU) N:o 575/2013 (1) ja erityisesti sen 434 a artiklan,
         sekä katsoo seuraavaa:
         
                     (1)
                  
                  
                     Baselin pankkivalvontakomitea (BCBS) tarkasteli joulukuussa 2019 pilarin 3 kehystään, mukaan lukien rahoitustoiminnan korkoriskiä (IRRBB) koskevat julkistamisvaatimukset (2). Baselin pankkivalvontakomitean sopimien kansainvälisten standardien kehitystä vastaavasti asetuksen (EU) N:o 575/2013 448 artiklaan lisättiin Euroopan parlamentin ja neuvoston asetuksella (EU) 2019/876 (3) IRRBB-julkistamisvaatimukset, joita sovelletaan kesäkuusta 2021 alkaen.
                  
               
                     (2)
                  
                  
                     Asetuksen (EU) N:o 575/2013 448 artiklassa säädetyt IRRBB-tietojen julkistamista koskevat uudet tekniset täytäntöönpanostandardit olisi sisällytettävä myös komission täytäntöönpanoasetukseen (EU) 2021/637 (4).
                  
               
                     (3)
                  
                  
                     Jotta laitosten julkistamat IRRBB-tiedot olisivat kattavia ja vertailukelpoisia, olisi vahvistettava taulukko, joka sisältää laadullista tietoa kaupankäyntivarastoon kuulumattomista positioista aiheutuvista korkoriskeistä, ja lomake, joka sisältää määrällistä tietoa kaupankäyntivarastoon kuulumattomista positioista aiheutuvista korkoriskeistä.
                  
               
                     (4)
                  
                  
                     Jotta laitoksilla olisi riittävästi aikaa valmistautua tämän asetuksen mukaiseen tietojen julkistamiseen, ensimmäisen julkistamisen yhteydessä laitoksilta olisi edellytettävä ainoastaan kuluvaa kautta koskevia tietoja.
                  
               
                     (5)
                  
                  
                     Sen vuoksi täytäntöönpanoasetusta (EU) 2021/637 olisi muutettava.
                  
               
                     (6)
                  
                  
                     Tämä asetus perustuu teknisten täytäntöönpanostandardien luonnoksiin, jotka Euroopan pankkiviranomainen on toimittanut komissiolle.
                  
               
                     (7)
                  
                  
                     Euroopan pankkiviranomainen on järjestänyt avoimet julkiset kuulemiset tämän asetuksen perustana olevista teknisten täytäntöönpanostandardien luonnoksista, analysoinut niihin mahdollisesti liittyviä kustannuksia ja hyötyjä sekä pyytänyt neuvoa Euroopan parlamentin ja neuvoston asetuksen (EU) N:o 1093/2010 (5) 37 artiklan mukaisesti perustetulta pankkialan osallisryhmältä,
                  
               ON HYVÄKSYNYT TÄMÄN ASETUKSEN:
         
            1 artikla
            Täytäntöönpanoasetuksen (EU) 2021/637 muuttaminen
            Muutetaan täytäntöönpanoasetus (EU) 2021/637 seuraavasti:
            
                        1)
                     
                     
                        Lisätään 16 a artikla seuraavasti:
                        
                           ”16 a artikla
                           Kaupankäyntivarastoon kuulumattomiin positioihin kohdistuvan korkoriskin julkistaminen
                           
                              1.   Laitosten on julkistettava asetuksen (EU) N:o 575/2013 448 artiklan 1 kohdan a ja b alakohdassa tarkoitetut tiedot käyttäen tämän asetuksen liitteessä XXXVII olevaa lomaketta EU IRRBB1 ja noudattaen tämän asetuksen liitteessä XXXVIII annettuja ohjeita.
                           
                           
                              2.   Laitosten on julkistettava asetuksen (EU) N:o 575/2013 448 artiklan 1 kohdan c–g alakohdassa tarkoitetut tiedot käyttäen tämän asetuksen liitteessä XXXVII olevaa taulukkoa EU IRRBBA ja noudattaen tämän asetuksen liitteessä XXXVIII annettuja ohjeita.
                           
                           
                              3.   Kun laitokset ensimmäisen kerran julkistavat tiedot 1 tai 2 kohdan mukaisesti, edellistä viitepäivää koskevien tietojen julkistamista ei vaadita.”
                           
                        
                     
                  
                        2)
                     
                     
                        Lisätään tämän asetuksen liitteessä I esitetty liite XXXVII.
                     
                  
                        3)
                     
                     
                        Lisätään tämän asetuksen liitteessä II esitetty liite XXXVIII.
                     
                  
         
            2 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä huhtikuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 176, 27.6.2013, s. 1.
         
            (2)  ’Disclosure requirements: DIS70: Interest rate risk in the banking book’. Versio, joka on voimassa 15. joulukuuta 2019 alkaen. https://www.bis.org/basel_framework/chapter/DIS/70.htm.
         
            (3)  Euroopan parlamentin ja neuvoston asetus (EU) 2019/876, annettu 20 päivänä toukokuuta 2019, asetuksen (EU) N:o 575/2013 muuttamisesta vähimmäisomavaraisuusasteen, pysyvän varainhankinnan vaatimuksen, omien varojen ja hyväksyttävien velkojen vaatimusten, vastapuoliriskin, markkinariskin, keskusvastapuoliin liittyvien vastuiden, yhteistä sijoitustoimintaa harjoittaviin yrityksiin liittyvien vastuiden, suurten asiakasriskien ja raportointi- ja julkistamisvaatimusten osalta sekä asetuksen (EU) N:o 648/2012 muuttamisesta (EUVL L 150, 7.6.2019, s. 1).
         
            (4)  Komission täytäntöönpanoasetus (EU) 2021/637, annettu 15 päivänä maaliskuuta 2021, Euroopan parlamentin ja neuvoston asetuksen (EU) N:o 575/2013 kahdeksannen osan II ja III osastossa tarkoitettujen tietojen julkistamista laitosten toimesta koskevista teknisistä täytäntöönpanostandardeista sekä komission täytäntöönpanoasetuksen (EU) N:o 1423/2013, komission delegoidun asetuksen (EU) 2015/1555, komission täytäntöönpanoasetuksen (EU) 2016/200 ja komission delegoidun asetuksen (EU) 2017/2295 kumoamisesta (EUVL L 136, 21.4.2021, s. 1).
         
            (5)  Euroopan parlamentin ja neuvoston asetus (EU) N:o 1093/2010, annettu 24 päivänä marraskuuta 2010, Euroopan valvontaviranomaisen (Euroopan pankkiviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/78/EY kumoamisesta (EUVL L 331, 15.12.2010, s. 12).
      
      
         
            LIITE I
            
               
                  
                     ”LIITE XXXVII
                     
                        Taulukko EU IRRBBA – Laadulliset tiedot kaupankäyntivarastoon kuulumattomien toimien korkoriskeistä
                     
                     
                        Vapaamuotoiset tekstikentät laadullisten tietojen julkistamista varten
                     
                     
                                 Rivinumero
                              
                              
                                 Laadulliset tiedot – Vapaamuotoinen
                              
                              
                                 Oikeusperusta
                              
                           
                                 a)
                              
                              
                                 Kuvaus siitä, miten laitos määrittelee IRRBB:n riskien hallintaa ja mittaamista varten
                              
                              
                                  
                              
                              
                                 448 art. (1) (e)
                              
                           
                                 b)
                              
                              
                                 Kuvaus laitoksen IRRBB-riskien yleisistä hallinta- ja -vähentämisstrategioista
                              
                              
                                  
                              
                              
                                 448 art. (1) (f)
                              
                           
                                 c)
                              
                              
                                 Laitoksen IRRBB-mittareiden laskenta-aikataulu ja kuvaus erityisistä mittareista, joita laitos käyttää arvioidessaan herkkyyttään IRRBB-riskille
                              
                              
                                  
                              
                              
                                 448 art. (1) (e) (i) ja (v); 448 art. (2)
                              
                           
                                 d)
                              
                              
                                 Kuvaus korkoriskin häiriö- ja stressiskenaarioista, joita laitos käyttää arvioidessaan muutoksia taloudellisessa arvossa ja nettokorkotulossa (soveltuvin osin)
                              
                              
                                  
                              
                              
                                 448 art. (1) (e) (iii); 448 art. (2)
                              
                           
                                 e)
                              
                              
                                 Kuvaus mallinnuksen ja parametrien perusoletuksista, jotka poikkeavat lomakkeessa EU IRRBB1 käytetyistä oletuksista (soveltuvin osin)
                              
                              
                                  
                              
                              
                                 448 art. (1) (e) (ii);448 art. (2)
                              
                           
                                 f)
                              
                              
                                 Korkean tason kuvaus siitä, miten laitos suojautuu IRRBB-riskiltä, sekä siihen liittyvästä kirjanpidollisesta käsittelystä (soveltuvin osin)
                              
                              
                                  
                              
                              
                                 448 art. (1) (e) (iv);448 art. (2)
                              
                           
                                 g)
                              
                              
                                 Kuvaus mallinnuksen ja parametrien perusoletuksista, joita käytetään IRRBB-mittareiden osalta lomakkeessa EU IRRBB1 (soveltuvin osin)
                              
                              
                                  
                              
                              
                                 448 art. (1) (c);448 art. (2)
                              
                           
                                 h)
                              
                              
                                 Selitys IRRBB-mittareiden merkityksestä ja niiden merkittävistä vaihteluista edellisen julkistamisen jälkeen
                              
                              
                                  
                              
                              
                                 448 art. (1) (d)
                              
                           
                                 i)
                              
                              
                                 Muut lomakkeessa EU IRRBB1 julkistettavat IRRBB-mittareita koskevat merkitykselliset tiedot (vapaaehtoinen)
                              
                              
                                  
                              
                              
                                  
                              
                           
                                 1) 2)
                              
                              
                                 Eräpäivättömien talletusten keskimääräisen ja pisimmän koronasetantakauden julkistaminen
                              
                              
                                  
                              
                              
                                 448 art. (1) (g)
                              
                           
                        
                     
                        Lomake EU IRRBB1 – Kaupankäyntivarastoon kuulumattomien toimien korkoriskit
                     
                     
                                 Valvonnalliset häiriöskenaariot
                              
                              
                                 a
                              
                              
                                 b
                              
                              
                                 c
                              
                              
                                 d
                              
                           
                                 Oman pääoman taloudellisen arvon muutokset
                              
                              
                                 Nettokorkotulon muutokset
                              
                           
                                 Kuluva kausi
                              
                              
                                 Edellinen kausi
                              
                              
                                 Kuluva kausi
                              
                              
                                 Edellinen kausi
                              
                           
                                 1
                              
                              
                                 Samanaikainen nousu
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 2
                              
                              
                                 Samanaikainen lasku
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 3
                              
                              
                                 Jyrkentyvä tuottokäyrä
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 4
                              
                              
                                 Tasaantuva tuottokäyrä
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 5
                              
                              
                                 Lyhyiden korkojen nousu
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 6
                              
                              
                                 Lyhyiden korkojen lasku
                              
                              
                                  
                              
                              
                                  
                              
                              
                                  
                              
                              
                                  
                              
                           
               ”
         
      
      
         
            LIITE II
            
               
                  
                     ”LIITE XXXVIII
                     
                        Ohjeet kaupankäyntivarastoon kuulumattomiin positioihin kohdistuvan korkoriskin julkistamislomakkeiden käyttöön
                     
                     
                        Lomaketta EU IRRBBA koskevat julkistamisohjeet
                     
                     Laitosten on julkistettava jäljempänä täsmennetyt laadulliset tiedot direktiivin 2013/36/EU 84 artiklan tarkoitettujen sisäisen riskienmittausjärjestelmänsä, vakiomenetelmän tai mahdollisesti sovellettavan yksinkertaistetun vakiomenetelmän perusteella.
                     Nämä ohjeet on laadittu asetuksen (EU) N:o 575/2013 448 artiklan vaatimusten perusteella, ja ne vastaavat Baselin pilarin 3 julkistamisstandardia.
                     
                                 
                                    Viitteet lainsäädäntöön ja ohjeet
                                 
                              
                           
                                 
                                    Rivinumero
                                 
                              
                              
                                 
                                    Selitys
                                 
                              
                           
                                 a)
                              
                              
                                 
                                    Kuvaus siitä, miten laitos määrittelee IRRBB:n riskien hallintaa ja mittaamista varten
                                 
                                 Asetuksen (EU) N:o 575/2013 448 artiklan 1 kohdan e alakohdan mukaan laitosten on annettava yleinen kuvaus siitä, miten ne määrittävät, mittaavat, vähentävät ja hallitsevat kaupankäyntivarastoon kuulumattomista toimistaan aiheutuvaa korkoriskiä direktiivin 2013/36/EU 84 artiklan mukaista toimivaltaisten viranomaisten suorittamaa tarkastelua varten.
                              
                           
                                 b)
                              
                              
                                 
                                    Kuvaus laitoksen IRRBB-riskien yleisistä hallinta- ja -vähentämisstrategioista
                                 
                                 Asetuksen (EU) N:o 575/2013 448 artiklan 1 kohdan f alakohdan mukaan laitosten on annettava yleinen kuvaus IRRRBB-riskien yleisistä hallinta- ja vähentämisstrategioista, mukaan lukien seuraavat: oman pääoman taloudellisen arvon ja nettokorkotulojen seuranta suhteessa asetettuihin rajoihin, suojauskäytännöt, stressitestauksen suorittaminen, tulosanalyysi, riippumattoman tilintarkastuksen rooli, taseenhallintakomitean rooli ja käytännöt, laitoksen käytännöt mallin asianmukaisen validoinnin varmistamiseksi ja mallin oikea-aikainen päivittäminen muuttuvien markkinaolosuhteiden perusteella.
                              
                           
                                 c)
                              
                              
                                 
                                    Laitoksen IRRBB-mittareiden laskenta-aikataulu ja kuvaus erityisistä mittareista, joita laitos käyttää arvioidessaan herkkyyttään IRRBB-riskille
                                 
                                 Asetuksen (EU) N:o 575/2013 448 artiklan 1 kohdan e alakohdan i ja v alakohdan mukaan laitosten on annettava yleinen kuvaus erityisistä riskimittareista, joita käytetään niiden oman pääoman taloudellisen arvon ja nettokorkotulonsa muutosten arvioimiseen, ja ilmoitettava kuinka usein korkoriskejä arvioidaan.
                                 Asetuksen (EU) N:o 575/2013 448 artiklan 2 kohdan mukaan kuvausta erityisistä riskimittareista, joita käytetään arvioitaessa herkkyyttä IRRBB-riskille, ei sovelleta laitoksiin, jotka käyttävät direktiivin 2013/36/EU 84 artiklan 1 kohdassa tarkoitettuja vakiomenetelmää tai yksinkertaistettua vakiomenetelmää.
                              
                           
                                 d)
                              
                              
                                 
                                    Kuvaus korkoriskin häiriö- ja stressiskenaarioista, joita laitos käyttää arvioidessaan muutoksia taloudellisessa arvossa ja nettokorkotulossa (soveltuvin osin)
                                 
                                 Asetuksen (EU) N:o 575/2013 448 artiklan 1 kohdan e alakohdan iii alakohdan mukaan laitosten on annettava yleinen kuvaus korkohäiriöskenaarioista, joilla korkoriskiä arvioidaan.
                                 Asetuksen (EU) N:o 575/2013 448 artiklan 2 kohdan mukaan kyseisiä julkistamisvaatimuksia ei sovelleta laitoksiin, jotka käyttävät direktiivin 2013/36/EU 84 artiklan 1 kohdassa tarkoitettuja vakiomenetelmää tai yksinkertaistettua vakiomenetelmää.
                              
                           
                                 e)
                              
                              
                                 
                                    Kuvaus mallinnuksen ja parametrien perusoletuksista, jotka poikkeavat lomakkeen EU IRRBB1 julkistamisessa käytetyistä oletuksista (soveltuvin osin)
                                 
                                 Asetuksen (EU) N:o 575/2013 448 artiklan 1 kohdan e alakohdan ii alakohdassa säädetään, että jos laitoksen sisäisissä mittausjärjestelmissä käytetyt mallinnuksen ja parametrien perusoletukset poikkeavat direktiivin 2013/36/EU 98 artiklan 5 a kohdassa tarkoitetuista oletuksista, joita käytetään lomakkeen EU IRRBB1 julkistamisessa, laitoksen on annettava yleinen kuvaus näistä oletuksista, mukaan lukien kyseisten erojen perustelut (esim. historiatiedot, julkaistut tutkimukset, johdon arviot ja analyysit).
                                 Asetuksen (EU) N:o 575/2013 448 artiklan 2 kohdan mukaan kyseisiä julkistamisvaatimuksia ei sovelleta laitoksiin, jotka käyttävät direktiivin 2013/36/EU 84 artiklan 1 kohdassa tarkoitettuja vakiomenetelmää tai yksinkertaistettua vakiomenetelmää.
                              
                           
                                 f)
                              
                              
                                 
                                    Korkean tason kuvaus siitä, miten laitos suojautuu IRRBB-riskiltä, sekä siihen liittyvästä kirjanpidollisesta käsittelystä (soveltuvin osin)
                                 
                                 Asetuksen (EU) N:o 575/2013 448 artiklan 1 kohdan e alakohdan iv alakohdan mukaan laitosten on määritettävä korkoriskeiltä suojautumisen vaikutus, mukaan lukien sisäiset suojaukset, jotka täyttävät asetuksen (EU) N:o 575/2013 106 artiklan 3 kohdassa säädetyt vaatimukset.
                                 Asetuksen (EU) N:o 575/2013 448 artiklan 2 kohdan mukaan kyseisiä julkistamisvaatimuksia ei sovelleta laitoksiin, jotka käyttävät direktiivin 2013/36/EU 84 artiklan 1 kohdassa tarkoitettuja vakiomenetelmää tai yksinkertaistettua vakiomenetelmää.
                              
                           
                                 g)
                              
                              
                                 
                                    Kuvaus mallinnuksen ja parametrien perusoletuksista, joita käytetään IRRBB-mittareiden osalta lomakkeessa EU IRRBB1 (soveltuvin osin)
                                 
                                 Asetuksen (EU) N:o 575/2013 448 artiklan 1 kohdan c alakohdan mukaan laitosten on esitettävä yleinen kuvaus muista kuin direktiivin 2013/36/EU 98 artiklan 5 a kohdan b ja c alakohdassa tarkoitetuista mallinnuksen ja parametrien keskeisistä perusoletuksista, joita käytetään laskettaessa oman pääoman taloudellisen arvon ja nettokorkotulon muutoksia lomakkeessa EU IRRBB1. Tähän yleiseen kuvaukseen on sisällyttävä ainakin seuraavat tiedot:
                                 
                                             a)
                                          
                                          
                                             miten eräpäivättömien talletusten keskimääräinen koronasetantakausi on määritetty, mukaan lukien mahdolliset tuotteen yksilölliset ominaisuudet, jotka vaikuttavat oletettuun käyttäytymisperusteiseen uudelleenhinnoittelupäivään;
                                          
                                       
                                             b)
                                          
                                          
                                             menetelmät, joita käytetään arvioitaessa ennenaikaisesti takaisinmaksettujen lainojen korkoja ja/tai ennenaikaisesti nostettujen määräaikaistalletusten korkoja, ja muut merkittävät oletukset;
                                          
                                       
                                             c)
                                          
                                          
                                             mahdolliset muut oletukset, mukaan lukien käyttäytymisperusteista valinnaisuutta sisältävien instrumenttien osalta, joilla on olennainen vaikutus lomakkeessa EU IRRBB1 ilmoitettaviin IRRBB-mittareihin, ja selvitys siitä, miksi vaikutus on olennainen.
                                          
                                       Asetuksen (EU) N:o 575/2013 448 artiklan 2 kohdan mukaan kyseisiä julkistamisvaatimuksia ei sovelleta laitoksiin, jotka käyttävät direktiivin 2013/36/EU 84 artiklan 1 kohdassa tarkoitettuja vakiomenetelmää tai yksinkertaistettua vakiomenetelmää.
                              
                           
                                 h)
                              
                              
                                 
                                    Selitys IRRBB-mittareiden merkityksestä ja niiden merkittävistä vaihteluista edellisen julkistamisen jälkeen
                                 
                                 Asetuksen (EU) N:o 575/2013 448 artiklan 1 kohdan d alakohdan mukaan laitosten on annettava yleinen selitys lomakkeessa EU IRRBB1 julkistettavien IRRBB-mittareiden merkityksestä ja kyseisten IRRBB-mittareiden mahdollisista merkittävistä vaihteluista edellisen julkistamisen viitepäivän jälkeen.
                              
                           
                                 i)
                              
                              
                                 
                                    Muut lomakkeessa EU IRRBB1 julkistettavat IRRBB-mittareita koskevat merkitykselliset tiedot (vapaaehtoinen)
                                 
                                 Muut merkitykselliset tiedot, jotka laitokset haluavat julkistaa lomakkeeseen EU IRRBB1 sisältyvistä IRRBB-mittareista.
                                 Siihen saakka, kunnes direktiivin 2013/36/EU 84 artiklan 6 kohdassa tarkoitettujen ohjeiden kriteerit ja direktiivin 2013/36/EU 98 artiklan 5 a kohdassa luetellut muut osatekijät ovat sovellettavissa, laitosten on julkistettava valvonnallisissa häiriöskenaarioissa käytetyt parametrit, käyttämänsä nettokorkotulon määritelmä ja mahdolliset muut merkitykselliset tiedot, jotka auttavat ymmärtämään, miten nettokorkotulojen muutokset on laskettu lomakkeessa EU IRRBB1.
                              
                           
                                 1), 2)
                              
                              
                                 
                                    Eräpäivättömien talletusten keskimääräisen ja pisimmän koronasetantakauden julkistaminen
                                 
                                 Asetuksen (EU) N:o 575/2013 448 artiklan 1 kohdan g alakohdan mukaan laitosten on julkistettava vähittäisvastapuolten ja finanssialan ulkopuolisten tukkuvastapuolten eräpäivättömien talletusten keskimääräinen ja pisin koronasetantakausi. Vähittäisvastapuolten ja finanssialan ulkopuolisten tukkuvastapuolten eräpäivättömistä talletuksista on ilmoitettava erikseen sekä ydinosa että koko määrä.
                              
                           
                        Lomaketta EU IRRBB1 koskevat julkistamisohjeet
                     
                     
                              
                                 1.
                              
                              
                                 Laitosten on arvioitava kaupankäyntivarastoon kuulumattomien toimien korkoriski direktiivin 2013/36/EU 84 artiklassa tarkoitettujen sisäisen mittausjärjestelmänsä, vakiomenetelmän tai mahdollisesti sovellettavan yksinkertaistetun vakiomenetelmän perusteella ottaen huomioon valvonnalliset häiriöskenaariot ja direktiivin 2013/36/EU 98 artiklan 5 a kohdassa määritellyt yhteiset mallinnuksen ja parametrien oletukset.
                              
                           
                              
                                 2.
                              
                              
                                 Nämä ohjeet on laadittu asetuksen (EU) N:o 575/2013 448 artiklan vaatimusten perusteella, ja ne vastaavat Baselin pilarin 3 julkistamisstandardia.
                              
                           
                              
                                 3.
                              
                              
                                 Ensimmäisen julkaisun yhteydessä laitoksilta ei edellytetä edellistä kautta koskevia tietoja.
                                 
                                             
                                                Ohjeet julkistamislomakkeen EU IRRBB1 täyttämistä varten
                                             
                                          
                                       
                                             
                                                Sarake
                                             
                                          
                                          
                                             
                                                Selitys
                                             
                                          
                                       
                                             a, b
                                          
                                          
                                             
                                                Oman pääoman taloudellisen arvon muutokset
                                             
                                             Asetuksen (EU) N:o 575/2013 448 artiklan 1 kohdan a alakohta.
                                             Laitosten on ilmoitettava oman pääoman taloudellisen arvon muutokset kussakin valvonnallisessa korkoriskin häiriöskenaariossa kuluvalta ja edeltävältä kaudelta direktiivin 2013/36/EU 84 artiklan ja 98 artiklan 5 kohdan vaatimusten mukaisesti.
                                          
                                       
                                             c, d
                                          
                                          
                                             
                                                Nettokorkotulon muutokset
                                             
                                             Asetuksen (EU) N:o 575/2013 448 artiklan 1 kohdan b alakohta.
                                             Laitosten on ilmoitettava nettokorkotulon muutokset lomakkeessa esitetyissä kahdessa valvonnallisessa korkoriskin häiriöskenaariossa kuluvalta ja edeltävältä kaudelta direktiivin 2013/36/EU 84 artiklan ja 98 artiklan 5 kohdan vaatimusten mukaisesti.
                                             Siihen saakka, kunnes direktiivin 2013/36/EU 84 artiklan 6 kohdassa tarkoitettujen ohjeiden kriteerit ja direktiivin 2013/36/EU 98 artiklan 5 a kohdassa luetellut muut osatekijät ovat sovellettavissa, laitosten on kuvattava käyttämänsä nettokorkotulon määritelmä ja keskeiset ominaispiirteet (skenaariot, oletukset ja nettokorkotulohorisontit) taulukon EU IRRBBA i kohdassa, tai jos ne jättävät kyseiset sarakkeet tyhjäksi, niiden on selitettävä syyt tähän taulukon EU IRRBBA i kohdassa.
                                          
                                       
                                             
                                                Rivi
                                             
                                          
                                          
                                             
                                                Selitys
                                             
                                          
                                       
                                             1
                                          
                                          
                                             
                                                Samanaikainen nousu
                                             
                                             Laitosten on julkistettava oman pääoman taloudellisen arvon muutokset ja nettokorkotulojen muutokset tuottokäyrän jatkuvan ja samanaikaisen nousuhäiriön skenaariossa.
                                             Siihen saakka, kunnes direktiivin 2013/36/EU 84 artiklan 6 kohdassa tarkoitettujen ohjeiden kriteerit ja direktiivin 2013/36/EU 98 artiklan 5 a kohdassa luetellut muut osatekijät ovat sovellettavissa, tässä skenaariossa käytetyt parametrit on kuvattava taulukon EU IRRBBA i kohdassa.
                                          
                                       
                                             2
                                          
                                          
                                             
                                                Samanaikainen lasku
                                             
                                             Laitosten on ilmoitettava oman pääoman taloudellisen arvon muutokset ja nettokorkotulojen muutokset tuottokäyrän jatkuvan samanaikaisen laskuhäiriön skenaariossa.
                                             Siihen saakka, kunnes direktiivin 2013/36/EU 84 artiklan 6 kohdassa tarkoitettujen ohjeiden kriteerit ja direktiivin 2013/36/EU 98 artiklan 5 a kohdassa luetellut muut osatekijät ovat sovellettavissa, tässä skenaariossa käytetyt parametrit on kuvattava taulukon EU IRRBBA i kohdassa.
                                          
                                       
                                             3
                                          
                                          
                                             
                                                Jyrkentyvä tuottokäyrä
                                             
                                             Laitosten on julkistettava oman pääoman taloudellisen arvon muutokset skenaariossa, jossa lyhyet korot laskevat ja pitkät korot nousevat tuottokäyrällä.
                                             Siihen saakka, kunnes direktiivin 2013/36/EU 84 artiklan 6 kohdassa tarkoitettujen ohjeiden kriteerit ja direktiivin 2013/36/EU 98 artiklan 5 a kohdassa luetellut muut osatekijät ovat sovellettavissa, tässä skenaariossa käytetyt parametrit on kuvattava taulukon EU IRRBBA i kohdassa.
                                          
                                       
                                             4
                                          
                                          
                                             
                                                Tasaantuva tuottokäyrä
                                             
                                             Laitosten on julkistettava oman pääoman taloudellisen arvon muutokset skenaariossa, jossa lyhyet korot nousevat ja pitkät korot laskevat tuottokäyrällä.
                                             Siihen saakka, kunnes direktiivin 2013/36/EU 84 artiklan 6 kohdassa tarkoitettujen ohjeiden kriteerit ja direktiivin 2013/36/EU 98 artiklan 5 a kohdassa luetellut muut osatekijät ovat sovellettavissa, tässä skenaariossa käytetyt parametrit on kuvattava taulukon EU IRRBBA i kohdassa.
                                          
                                       
                                             5
                                          
                                          
                                             
                                                Lyhyiden korkojen nousu
                                             
                                             Laitosten on julkistettava oman pääoman taloudellisen arvon muutokset skenaariossa, jossa lyhyet korot nousevat tuottokäyrällä.
                                             Siihen saakka, kunnes direktiivin 2013/36/EU 84 artiklan 6 kohdassa tarkoitettujen ohjeiden kriteerit ja direktiivin 2013/36/EU 98 artiklan 5 a kohdassa luetellut muut osatekijät ovat sovellettavissa, tässä skenaariossa käytetyt parametrit on kuvattava taulukon EU IRRBBA i kohdassa.
                                          
                                       
                                             6
                                          
                                          
                                             
                                                Lyhyiden korkojen lasku
                                             
                                             Laitosten on julkistettava oman pääoman taloudellisen arvon muutokset skenaariossa, jossa lyhyet korot laskevat tuottokäyrällä.
                                             Siihen saakka, kunnes direktiivin 2013/36/EU 84 artiklan 6 kohdassa tarkoitettujen ohjeiden kriteerit ja direktiivin 2013/36/EU 98 artiklan 5 a kohdassa luetellut muut osatekijät ovat sovellettavissa, tässä skenaariossa käytetyt parametrit on kuvattava taulukon EU IRRBBA i kohdassa.
                                          
                                       
                           
               ”